## La delegada del Consell a Alacant es reunix amb la presidenta de la Confederació Valenciana d'Associacions de Mares i Pares

*** Agustina Esteve manté la primera reunió amb COVAPA**

**Alacant.**

La delegada del Consell a Alacant, Agustina Esteve, s’ha reunit amb la presidenta de la Confederació Valenciana d’Associacions de Mares i Pares (COVAPA), Sonia Terrero.

Es tracta de la primera reunió que mantenen les dos des que Agustina Esteve va accedir al càrrec fa quatre mesos. Terrero, que ha estat acompanyada del president de la FAPA Gabriel Miró, Julián Navarro, ha detallat a la delegada del Consell les principals línies d’actuació de COVAPA.

La reunió forma part de la ronda de trobades que la delegada del Consell a Alacant està mantenint amb alcaldes i representants d’associacions i entitats de la província.

Fecha: 28/12/2023